Lav et referat af nedenstående tekst:

Tekst:
Anna Andersen har sidste skoledag på Ravnkilde Skole, og traditionen tro spilles der rundbold. Det plejer at vække glæde, men efter sommerferien åbner skolen ikke som den plejer. - Det er trist, og jeg synes, det er svært at sige farvel til alle de gode lærere, erkender hun. Hun går i anden klasse på skolen. Giver ikke op så let Rebild Kommune besluttede i oktober sidste år at lukke skolen ved udgangen af skoleåret, hvilket er til stor ærgrelse også for Annas mor. - Det er meget trist og meget følsomt. Især for børnene, for de har været rigtig glade for skolen og deres lærere, fortæller Hana Andersen. Men så let giver forældrene ikke op. Nu har de nemlig købt skolens bygninger og vil starte en friskole op i 2024. - Vores pige starter i friskolen, som skal fortsætte her i Ravnkilde, fortæller Hanna Andersen - Jamen vi håber da på, at vi kan lykkes med at køre en friskole og kan trække nogle børn til udefra, så vi kan skabe et tilbud, hvor trivslen er i højsæde, og hvor det er det, der er i højsæde frem for store skoler, fortæller Mathilde Kjeldgaard Pedersen, der er medlem af styregruppen for bevarelse af Ravnkilde Skole. Se hele inslaget herunder: Også i Ullits køber man skolen 30 kilometer vest på, i Ullits, skal byens folkeskole lukke til næste år. Her har forældre samlet 100.000 kroner ind, så de kan købe skolen og starte en friskole. - Det betyder meget for børnene, men også for os forældre med det sammenhold, og hvis skolen lukker herude, så er det jo en spøgelsesby, du kører gennem til sidst, understreger Britta Skov Hansen, der er medlem af støtteforeningen for Ullits Friskole. Tilbage i Ravnkilde har skoledagen nået sin ende. Nu er sommerferien skudt i gang - men det er en bittersød fornemmelse. - Jeg glæder mig, men jeg er også lidt ked af det, fordi jeg kommer til at savne alle de gode lærere, siger Anna Andersen trist. Skolen i Ravnkilde kommer dog ikke til at stå tom efter ferien. En gruppe forældre er nemlig gået sammen om at leje skolens lokaler, så 12 elever kan få en slags hjemmeundervisning, indtil friskolen officielt åbner i 2024.

Referat:
Skolen i Ravnkilde kommer dog ikke til at stå tom efter ferien. En gruppe forældre er nemlig gået sammen om at leje skolens lokaler, så 12 elever kan få en slags hjemmeundervisning, indtil friskolen officielt åbner i 2024.